**ΑΠΟΚΡΙΕΣ 2016**

* ***Σάββατο 27 Φεβρουαρίου 2016 22:00-Μ*ουσικοχορευτική εκδήλωση  "Bollywood Masque Latin Party".**

***Πολιτιστική Κίνηση. Είσοδος ελεύθερη.***

Η Δημοτική Κοινωφελής Επιχείρηση Πολιτισμού Παιδείας και Αθλητισμού σε συνεργασία με τον Πολιτιστικό Χορευτικό Σύλλογο «Alma Libre» διοργανώνουν αποκριάτικο latin party με live μουσική. Το πρόγραμμα της εκδήλωσης μας θα περιλαμβάνει την ζωντανή συμμετοχή του Latin συγκροτήματος Banda Latiniko . Με αφορμή τον παθιασμένο ρυθμό, δημιουργήθηκε η Banda Latiniko. Κάνοντας εμφανίσεις σε όλη την Ελλάδα, το εξωτερικό, σε ευρωπαϊκά φεστιβάλ και όπου μπορεί να γεννηθεί το πάθος για τη μουσική, η Banda Latiniko έχει δώσει το στίγμα της. Και το ταξίδι συνεχίζεται…
Τα μέλη του συγκροτήματος:
-Christie Μπότσεβα: φωνη, κρουστα, animation
-Νίκος Λαμπρινός: Ενορχήστρωση, πλήκτρα, φωνή
-Juan Barrios (Colombia): Φωνή, animation, κρουστά
-Γιώργος Χατζής : Κιθάρα, μπάσο

* ***Πέμπτη 3 Mαρτίου 2016 Έναρξη: 17:00-21:00***

**Τσικνοπέμπτη Κεντρική πλατεία Κομοτηνής.**

Η Δημοτική Κοινωφελής Επιχείρηση Πολιτισμού Παιδείας και Αθλητισμού σας καλεί να διασκεδάσετε και να ξεφαντώσετε με αστείρευτο κέφι στην Κεντρική πλατεία της πόλης μας, με άφθονο κρασί, σουβλάκια και ζωντανή παραδοσιακή μουσική. Ας φορέσουμε όλοι τη γιορτινή μας διάθεση και τις αποκριάτικες στολές μας κι ας τσικνίσουμε όλοι μαζί, υπό τους ήχους της μουσικής. Την εκδήλωση πλαισιώνουν οι σύλλογοι: Μορφωτικός Όμιλος Κομοτηνής «Μ.Ο.Κ.», Πολιτιστικός Χορευτικός Σύλλογος Θρακών Κομοτηνής, Πολιτιστικός Όμιλος Ποντίων Θρυλορίου «Η Κερασούντα και το Γαρς», Σύλλογος Κρητική Αδελφότης Ν. Ροδόπης «Ο Ψηλορείτης», Σύλλογος Ποντίων Κομοτηνής & Περιφέρειας «Ο Εύξεινος Πόντος», Στέγη Πολιτισμού Παράδοσης και Λαογραφίας «ΦΙΛΟΤΕΧΝΕΣ», Μορφωτικός Σύλλογος των εν Θράκη διαβιούντων Σαρακατσαναίων, Σύλλογος Καππαδοκών & Μικρασιατών Νομού Ροδόπης «Ο ΜΕΓΑΣ ΒΑΣΙΛΕΙΟΣ» και ο Σύλλογος Ηπειρωτών Ν. Ροδόπης «Άγιος Γεώργιος ο εξ Ιωαννίνων».

* ***Σάββατο 5 Mαρτίου 2016 11:00-13:30***-**Παιδικό Μπαλταφάν.**

 ***Κλειστό Γυμναστήριο Δήμου Κομοτηνής. Είσοδος Ελεύθερη.***

Η Δημοτική Κοινωφελής Επιχείρηση Πολιτισμού Παιδείας και Αθλητισμού προσκαλεί τους μικρούς δημότες σ’ ένα δίωρο πανηγύρι αστείρευτου κεφιού. Η μουσική , ο χορός, τα παιχνίδια και τα πολύχρωμα μπαλόνια θα πρωταγωνιστήσουν σ’ αυτό το «μαγικό» πρωινό ξεγνοιασιάς και ανεμελιάς. Ελάτε , όλοι οι μικροί μας φίλοι, να γλεντήσουμε αποκριάτικα υπό την καθοδήγηση έμπειρων εκπαιδευτικών και κλόουν . Είσοδος ελεύθερη.

* ***Σάββατο 12 Μαρτίου-11:00:* Αποκριάτικη Μαθητική παρέλαση.**

***Αφετηρία Παρέλασης:* 1ο Δημοτικό Σχολείο Κομοτηνής.**

Σας προσκαλούμε στην πρώτη μαθητική ΚΑΡΝΑΒΑΛΙΚΗ ΠΑΡΕΛΑΣΗ που διοργανώνουν η Δημοτική Κοινωφελής Επιχείρηση Πολιτισμού-Παιδείας-Αθλητισμού του Δήμου Κομοτηνής και ο Σύνδεσμος Συλλόγου Γονέων και Κηδεμόνων των Δημοτικών Σχολείων Κομοτηνής. Θα συγκεντρωθούμε στο **1ο Δημοτικό** και μέσω μιας τρελής πορείας από τους κεντρικούς δρόμους της πόλης υπό την συνοδεία μουσικής και κλόουν, θα καταλήξουμε στη κεντρική πλατεία Κομοτηνής, όπου θα γίνει ένα ξέφρενο party με Dj, καραμελοπόλεμο και σοκολατοπόλεμο. Απαραίτητη προϋπόθεση για την συμμετοχή των μαθητών είναι η συνοδεία από τον κηδεμόνα, η καλή διάθεση και το μασκάρεμα μικρών – μεγάλων. Θα υπάρχουν πολλές εκπλήξεις για τα παιδιά και για όσους αισθάνονται ακόμα παιδιά. Ελάτε να ζωντανέψουμε την πόλη μας με κέφι, χορό και σκανδαλιές!